Penyakit jarang jumpa

Penyakit Jarang Jumpa merupakan penyakit yang dihidapi oleh sebilangan kecil daripada populasi. Terdapat beribu-ribu penyakit yang telah dikategorikan sebagai Penyakit Jarang Jumpa (PJJ)Ada ribuan penyakit tak dikenali. Kebanyakan penyakit adalah diakibatkan oleh genetik dan wujud di dalam diri pesakit seumur hidup mereka. Kebanyakan penyakit jarang jumpa dikesan seawal peringkat umur bayi dan sekitar 30 peratus kanak-kanak yang menghidap penyakit jarang jumpa meninggal dunia sebelum mereka mencapai umur lima tahunCiri-ciri Penyakit Jarang Jumpa.

Penyakit jarang jumpa meliputi sekumpulan besar penyakit dan menunjukkan simptom yang berbeza bukan sahaja dari penyakit ke penyakit tetapi juga di antara pesakit-pesakit yang menghidapi penyakit yang sama. Simptom-simptom yang kerap dijumpai mungkin menyembunyikan penyakit yang sebenar pada pesakit, menyebabkan diagnosis yang salah dibuat.

Sebagai rujukan, sesuatu penyakit dikategorikan sebagai jarang dijumpai apabila hanya ada 1 atau kurang pesakit tersebut bagi setiap 4000 orang di dalam sesuatu komunitiRare Disorders. Bagaimana pun, adalah perlu diingati bahawa penyakit yang mungkin jarang dijumpai di suatu tempat mungkin dianggap penyakit biasa di suatu tempat yang lain.

Ciri-ciri penyakit
 Penyakit jarang jumpa seringkali kronik, memudarat, melarat dan membahayakan nyawa
 Penyakit jarang jumpa menjadikan seseorang itu kurang upaya - kualiti hidup pesakit-pesakit seringkali terpaksa dikompromi akibat kurang atau tiada autonomi
 Pesakit dan keluarga mengalami kesakitan dan penderitaan
 Setakat ini, tiada rawatan/ubat-ubatan yang boleh menyembuhkan penyakit di pasaran
 Terdapat di antara 6000 dan 8000 jenis penyakit
 75% daripada penyakit jarang jumpa dihidapi kanak-kanak
 30% daripada pesakit yang menghidapi penyakit jarang jumpa meninggal dunia sebelum umur 5 tahun
 80% daripada penyakit jarang jumpa mempunyai asal-usul genetik yang sudah dikenalpasti. Penyakit-penyakit jarang jumpa yang lain disebabkan infeksi (bakteria atau virus), alahan dan sebab-sebab persekitaran.

Senarai penyakit
Di bawah adalah merupakan sebahagian daripada penyakit yang telah diklasifikasikan sebagai penyakit jarang jumpa di Malaysia:-
 Penyakit tulang rapuhHarian Metro - Tiga Penyakit Jarang Jumpa
 Duchenne Muscular Dystrophy (DMD)
 Sindrom Williams Kosmo: Sindrom Williams jarang diketahui
 Kromosom luar biasa
 Kerdil (achondroplasia)
 Ketiadaan mata hitam (Aniridia)
 Neurofibromatosis Type 2
 Neurofibromatosis Type 1
 Schwannomatosis

Masalah pesakit
 Kurang akses kepada diagnosis tepat
 Tundaan dalam diagnosis
 Kurang maklumat mengenai penyakit
 Kurang pengetahuan saintifik mengenai penyakit
 Kurang perkhidmatan kesihatan berpatutan
 Sukar mendapatkan akses rawatan rapi dan penjagaan

Penyelidikan awam
Pada ketika ini, hanya Pusat Perubatan Universiti Malaya (PPUM) diketahui ada melakukan penyelidikan berkaitan penyakit jarang jumpa di MalaysiaPPUM Selidik Kesan Penyakit Yang Jarang Ditemui.

Kesedaran awam
Didapati bahawa tahap kesedaran awam terhadap penyakit ini masih rendah, mungkin kerana kurangnya kempen kesedaran. Pada ketika ini kempen kesedaran dilakukan oleh Persatuan Penyakit Jarang Jumpa Malaysia (Malaysian Rare Disorder Society) pada 28 Februari setiap tahun sejak penubuhan persatuan di PPUM pada atau 29 Februari bagi tahun lompat.

Rujukan

Pautan luar
 Malaysian Rare Disorder Society

Kategori:Penyakit dan gangguan
Kategori:WPPER